Source: http://kajaani.cloudnc.fi/fi-FI/Toimielimet/Ympaumlristoumltekninen_lautakunta/Kokous_2212020/Raatikeskuksen_rakentamisaikaisen_tyomaa(11982)
Timestamp: 2020-02-21 02:46:48+00:00
Document Index: 9872294

Matched Legal Cases: ['§ 9', '§ 4', '§ 5', '§ 6', '§ 7', '§ 8', '§ 10', '§ 11', '§ 12']

Raatikeskuksen rakentamisaikaisen työmaa-alueen vuokraaminen sekä sijoittamissopimuksen solmiminen Osuuskauppa Maakunnalle | Kajaani
Kokous 22.1.2020
Raatikeskuksen rakentamisaikaisen työmaa-alueen vuokraaminen sekä sijoittamissopimuksen solmiminen Osuuskauppa Maakunnalle
Ympäristötekninen lautakunta, kokous 22.1.2020
§ 9 Raatikeskuksen rakentamisaikaisen työmaa-alueen vuokraaminen sekä sijoittamissopimuksen solmiminen Osuuskauppa Maakunnalle
KAJDno-2020-44
Osuuskauppa Maakunnan omistaman Raatikeskuksen rakentaminen alkaa tammikuussa 2020. Rakennushanke on aikataulutettu valmistuvaksi keväällä 2021. Osuuskaupan kiinteistöpäällikkö Keijo Tuikka on esittänyt aluesuunnitelman työmaa-alueesta. Raatihuoneentorin ja Linnankadun alueella työmaa-alue rajautuisi 5 metrin päähän tulevan rakennuksen seinälinja. Pikku-Pohjolankatu Raatikeskuksen kohdalta tarvitaan myös työmaa-alueeksi. Työmaa-aluetarve on yhteensä noin 2 100 m2.
Raatihuoneentorin osalta ei ole Ympäristöteknisen lautakunnan vahvistamaa hintaa yleisen alueen vuokraamisesta työmaa-alueeksi. Linnankadun ja Pikku-Pohjolankadun osalta alue on maksuluokkaa 1, eli aluevuokra työmaalle on 0,2 €/vrk neliömetriä kohti. Lautakunnan päätöksen mukaisesti vuokraa voidaan yli 6 kk vuokra-aikojen kyseessä ollessa kohtuullistaa siten, että hinnanalennus on 1,5 %- prosenttiyks./vuokra-aikakuukausi aina 50 %:n alennukseen saakka.
Kaupunki on osallistunut Raatikeskuksen suunnitteluun ja suunnittelussa on otettu huomioon kaupungin toiveita. Lisäksi Raatikeskuksen Raatihuoneentorin puoleisia portaita ja katosta voidaan hyödyntää torilla järjestettävissä tapahtumissa erikseen sopimalla. Jos työmaa-alueen vuokra on 0,1 €/vrk/m2 ja hinnassa huomioidaan vuokran kohtuullistamien, muodostuu päivävuokraksi 15 kk vuokra-ajalla 162,75 €/vrk, eli koko työmaa-ajan vuokra on 74 051,25 €.
Hankkeessa Raatihuoneentorin laidalle sijoitettavien ja pysyväksi jäävien rakenteiden osalta Osuuskauppa Maakunnan kanssa on sovittu oheisen luonnoksen mukaisen sijoittamissopimuksen solmimisesta. Sopimuksella annetaan oikeus Raatikeskuksen portaiden, luiskien ja jalankulkuväylien sijoittamiseen yleiselle alueelle n. 234 m² laajuudella. Sijoittamisesta maksetaan kaupungille yhteensä 32000,22 euron korvaus, joka vastaa karkeasti edellä mainitun kokoisen alueen asuintontin hinnan perusteella laskettua vuokraa n. 30 vuoden ajalta. Sijoittamissopimus on voimassa toistaiseksi, mutta kuitenkin enintään niin kauan, kun rakenteita tarvitaan tontin 205-1-10-32 käytössä. Rakenteiden rakennuskustannuksista ja ylläpidosta vastaa Osuuskauppa Maakunta.
Ympäristötekninen lautakunta päättää, että Kajaanin kaupunki luovuttaa oheisen liitekartan mukaisen alueen Osuuskauppa Maakunnalle Raatikeskuksen aikaiseksi työmaa-alueeksi 74051,25 euron kokonaishinnalla siten, että Osuuskauppa voi aidata alueen työmaaksi tammikuusta 2020 alkaen n. 15 kuukauden ajaksi eli kevääseen 2021 saakka. Mikäli vuokra-aika jatkuu 15 kuukauden jälkeen, vuokra-aika jatkuu päivävuokran mukaisella korvauksella 162,75 €/vrk. Lisäksi lautakunta päättää, että Kajaanin kaupunki solmii Osuuskauppa Maakunnan kanssa oheisen luonnoksen mukaisen sijoittamissopimuksen ja Osuuskauppa voi sen perusteella sijoittaa Raatikeskuksen portaat, jalankulkuväylän ja -luiskan Raatihuoneentorin yleiselle alueelle.
Liite, Raatikeskuksen työmaa-alueen rajaus.pdf (pdf, 155 kt)
Liite, Raatikeskushankkeen portaiden sijoittamissopimus -luonnos.pdf (pdf, 42 kt)
§ 4 Ympäristöteknisen toimialan käyttötalouden toteumavertailu 2019
§ 5 Ympäristöteknisen toimialan ostolaskujen ja tositteiden hyväksyjät vuodelle 2020
§ 6 Maankäyttöpoliittisen ohjelman 2019-2022 hyväksyminen
§ 7 Vuottolahden jätevesiosuuskunnan toiminta-alueen vahvistaminen, Kosken alue
§ 8 Kouta-Vuores jätevesiosuuskunnan toiminta-alueen vahvistaminen, vaihe 2
§ 10 Kalastusoikeuden vuokraaminen Kajaanin Perhokerholle Ämmäkosken ja Koivukosken voimalaitosten välistä
§ 11 Ympäristöteknisen lautakunnan tiedoksi merkittävät asiat v. 2020
§ 12 Viranhaltijoiden päätösten otto-oikeus